Piirsalu jõgi

Piirsalu jõgi (ka Kuijõgi, Kuie jõgi, Tagaveski jõgi)Arvi Järvekülg. Eesti jõed, Tartu 2001. on jõgi Harjumaal Lääne-Harju vallas Hatu külas ning Läänemaal Lääne-Nigula vallas Kuijõe, Piirsalu ja Seljaküla külas.

Piirsalu jõe lähe on Harju- ja Läänemaa piiril, Ellamaa külast 2 km lääne pool. Lähe asub Palivere-Risti vallseljaku põhjanõlval ja Turvaste Mustjärvest 3 km lõuna pool. Jõgi suubub paremalt Vihterpalu jõkke 17,3 km kaugusel viimase suudmest.

Lisajõed:
 Lepaste oja (suubumine paremalt, 15,7 km Piirsalu jõe suudmest),
 Kõrtsioja (vasakult, 3,1 km suudmest),
 Kaldamäe oja (paremalt, 1,3 km suudmest),
 Pennu oja (paremalt, 0,3 km suudmest).

Lepaste oja suubumiskohast umbes 1,5 km kirdesse jääb Mustjärve raba hoiuala (Mustjärve raba ja Turvaste Mustjärv). Alates Kõrtsioja suubumiskohast voolab jõgi Läänemaa Suursoo maastikukaitseala idaservas.

Jõe ületab Keila–Haapsalu maantee (Kuijõe-Mõisa sild). Silla lähedal on Kuie rahaallikas.

Kaladest leidub jões haugi, jõeforelli, ahvenat, luukaritsat.

Jõgi on tumedaveeline ja humiinaineterikas avalik veekogu, mille piiranguvöönd on 100 m.

Piirsalu jõe keskkonnaregistri kood on VEE1102100.

 Välislingid 

Kategooria:Harju maakonna jõed
Kategooria:Lääne maakonna jõed
Kategooria:Lääne-Harju vald
Kategooria:Lääne-Nigula valla veekogud
Kategooria:Harju alamvesikond